पणजीः सम्राट क्लब माशेल आनी विष्णू सुर्या वाघ प्रतिश्ठान हांच्या जोड पालवान तशेंच इन्स्टिट्यूट ऑफ मिनेझिस ब्रागांझा हांच्या पालवान आदलो आमदार, साहित्यीक विष्णू सूर्या वाघ हाचे जयंती निमतान आयतार 24 जुलयाक 'विष्णुरूपदर्शन' हे कार्यावळीचें आयोजन केलां. मिनेझीस ब्रागांझा सभाघऱांत दनपारां 3 वरांयेर ही कार्यावळ सुरू जातली. साहित्य प्रकटन आनी सादरीकरण करतले.
 अमिता नायक सलत्री, सम्राट क्लब इंटरनॅशनलाचो राज्य 1चो अध्यक्ष दीपक नार्वेकार, साळगांव सेमिनारीच्या लॅटन भाश आनी साहित्याचे प्राध्यापक फादर मावजिनो आताईद, तशेंच विष्णू वाघ प्रतिश्ठापनाचो कार्यकारी अध्यक्ष देविदास आमोणकार, सचीव अरूणा वाघ कार्यावळीर हाजीर रावतली. विष्णू वाघ हाच्या कविताचें सादरीककरण तशेंच वेंचीक नाटकांचेर चर्चा सत्र जातलें. तशेंच तांच्या नाट्यगीतांचें सादरीकरण जातले अशे कार्यावळ संजोजिका काजल चोडणकार आनी सम्राट क्लब माशेलाचो अध्यक्ष सर्वेश फुलारी हांणी कळीत केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 